দক্ষিণ মাদার্শা ইউনিয়ন

দক্ষিণ মাদার্শা বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন। দক্ষিণ মাদার্শা ইউনিয়নের আয়তন ২,৪১৬ একর (৯.৭৮ বর্গ কিলোমিটার)। ২০১১ সালের আদমশুমারি অনুযায়ী দক্ষিণ মাদার্শা ইউনিয়নের মোট জনসংখ্যা ২২,৪০৪ জন। এর মধ্যে পুরুষ ১১,১২৬ জন এবং মহিলা ১১,২৭৮ জন। মোট পরিবার ৪,২৫০টি। হাটহাজারী উপজেলার দক্ষিণ-পূর্বাংশে দক্ষিণ মাদার্শা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে উত্তর মাদার্শা ইউনিয়ন ও চিকনদণ্ডী ইউনিয়ন, পশ্চিমে চিকনদণ্ডী ইউনিয়ন, দক্ষিণে শিকারপুর ইউনিয়ন ও বুড়িশ্চর ইউনিয়ন এবং পূর্বে হালদা নদী ও রাউজান উপজেলার উরকিরচর ইউনিয়ন অবস্থিত। দক্ষিণ মাদার্শা ইউনিয়ন হাটহাজারী উপজেলার ১৩নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন এটি মধ্য মাদার্শা ও দক্ষিণ মাদার্শা এ ২টি মৌজায় বিভক্ত। এ ইউনিয়নের গ্রামগুলো হল: বটতলী মধ্য মাদার্শা দক্ষিণ মাদার্শা প্রখ্যাত সুফিসাধক হযরত বদিউদ্দিন শাহ মাদার বা মাদারী শাহ এর নাম অনুসারে মাদার্শা গ্রামের নামকরণ করা হয়েছে। ১৯৬০ খ্রিষ্টাব্দের আগে গড়দুয়ারা, উত্তর মাদার্শা ও দক্ষিণ মাদার্শা 'মাদার্শা' নামেই একটি ইউনিয়ন ছিল। ২০১১ সালের আদমশুমারি অনুযায়ী দক্ষিণ মাদার্শা ইউনিয়নের সাক্ষরতার হার ৭২.৫%। এ ইউনিয়নে ১টি স্কুল এন্ড কলেজ, ২টি মাদ্রাসা, ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে। স্কুল এন্ড কলেজ আকবরিয়া স্কুল এন্ড কলেজ মাদ্রাসা বটতলী ইসলামিয়া আলিম মাদ্রাসা হযরত আকবর শাহ সুন্নিয়া দাখিল মাদ্রাসা মাধ্যমিক বিদ্যালয় দক্ষিণ মাদার্শা এস এস উচ্চ বিদ্যালয় প্রাথমিক বিদ্যালয় দক্ষিণ মাদার্শা সরকারি প্রাথমিক বিদ্যালয় ফতেয়াবাদ বটতলী সরকারি প্রাথমিক বিদ্যালয় মধ্য মাদার্শা আলিয়া সরকারি প্রাথমিক বিদ্যালয় মধ্য মাদার্শা আকবরিয়া সরকারি প্রাথমিক বিদ্যালয় মধ্য মাদার্শা নবাবিয়া সরকারি প্রাথমিক বিদ্যালয় মধ্য মাদার্শা নবিয়া সরকারি প্রাথমিক বিদ্যালয় মধ্য মাদার্শা রহমানিয়া সরকারি প্রাথমিক বিদ্যালয় মাহছুমা পাড়া সরকারি প্রাথমিক বিদ্যালয় মুজাফফরাবাদ সরকারি প্রাথমিক বিদ্যালয় দক্ষিণ মাদার্শা ইউনিয়নের প্রধান সড়ক হল চট্টগ্রাম-কাপ্তাই মহাসড়ক। এছাড়া রয়েছে মদুনাঘাট-হাটহাজারী সংযোগ সড়ক এবং উত্তর মাদার্শা-দক্ষিণ মাদার্শা সংযোগ সড়ক। চট্টগ্রাম-কাপ্তাই মহাসড়কে সব ধরনের যানবাহন চলাচল করে। অন্যান্য সড়কগুলোর প্রধান যাতায়াত মাধ্যম সিএনজি চালিত অটোরিক্সা। দক্ষিণ মাদার্শা ইউনিয়নে ১টি কমিউনিটি ক্লিনিক, ১টি উপজেলা স্বাস্থ্যকেন্দ্র ও ২টি দাতব্য চিকিৎসালয় রয়েছে। দক্ষিণ মাদার্শা ইউনিয়নে ৪৭টি মসজিদ, ২টি ঈদগাহ, ৪টি মন্দির ও ২টি প্যাগোডা রয়েছে। দক্ষিণ মাদার্শা ইউনিয়নের পূর্ব পাশ দিয়ে বয়ে চলেছে হালদা নদী। এছাড়া রয়েছে খন্দকিয়া খাল, কাটাখালী খাল, অলুয়া খাল, মাদারী খাল এবং বোয়ালিয়া খাল। দক্ষিণ মাদার্শা ইউনিয়নের প্রধান ২টি হাট/বাজার হল মদুনাঘাট বাজার এবং সমিতির হাট। হযরত আকবর শাহ মসজিদ –– মধ্য মাদার্শা গ্রামে অবস্থিত। বর্তমান চেয়ারম্যান: মোহাম্মদ সরওয়ার চেয়ারম্যানগণের তালিকা হাটহাজারী উপজেলা হাটহাজারী মডেল থানা চট্টগ্রাম জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৫ ফেব্রুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ইউনিয়ন পরিচিতি - দক্ষিণ মাদার্শা ইউনিয়ন - দক্ষিণ মাদার্শা ইউনিয়ন"। southmadarshaup.chittagong.gov.bd। ৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।  "গ্রাম ভিত্তিক লোক সংখ্যা - দক্ষিণ মাদার্শা ইউনিয়ন - দক্ষিণ মাদার্শা ইউনিয়ন"। southmadarshaup.chittagong.gov.bd। ৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।  "ইউনিয়নের ইতিহাস - দক্ষিণ মাদার্শা ইউনিয়ন - দক্ষিণ মাদার্শা ইউনিয়ন"। southmadarshaup.chittagong.gov.bd। ৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।  "উত্তর মাদার্শা ইউনিয়নের ইতিহাস - উত্তর মাদার্শা ইউনিয়ন - উত্তর মাদার্শা ইউনিয়ন"। northmadarshaup.chittagong.gov.bd। ১৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।  "মাধ্যমিকবিদ্যালয় - দক্ষিণ মাদার্শা ইউনিয়ন - দক্ষিণ মাদার্শা ইউনিয়ন"। southmadarshaup.chittagong.gov.bd।  "খাল ও নদী - দক্ষিণ মাদার্শা ইউনিয়ন - দক্ষিণ মাদার্শা ইউনিয়ন"। southmadarshaup.chittagong.gov.bd। ৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।  "হাট বাজারের তালিকা - দক্ষিণ মাদার্শা ইউনিয়ন - দক্ষিণ মাদার্শা ইউনিয়ন"। southmadarshaup.chittagong.gov.bd।  "দর্শনীয়স্থান - দক্ষিণ মাদার্শা ইউনিয়ন - দক্ষিণ মাদার্শা ইউনিয়ন"। southmadarshaup.chittagong.gov.bd। ৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।  "পর্বতন চেয়ারম্যানবৃন্দ - দক্ষিণ মাদার্শা ইউনিয়ন - দক্ষিণ মাদার্শা ইউনিয়ন"। southmadarshaup.chittagong.gov.bd। ৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।